khistorydata/jeongjo-sjw-relations huggingface dataset:
정조 13년
己酉三月十四日巳時上御重熙堂右副承旨入侍時右副承旨洪仁浩假注書沈能迪記事官李晩秀徐榮輔以次進伏訖上曰致祭承旨已進去乎仁浩曰食後當進去云矣上曰傳諭注書李來鉉入侍賤臣承命出傳上曰京畿監司入侍出榻敎晩秀承命出與京畿監司趙鼎鎭偕入進伏上曰秋牟近復何如鼎鎭曰秋牟自經春寒以後擧皆晩成向陽平田始爲漸長背陰之處則猶未向靑矣上曰已去己酉年有閏月之故春寒乖常云矣今年之寒事又如是無乃添閏之故耶民情又何如鼎鎭曰麥事雖曰杳然民情姑無搔撓之嘆矣上曰鎭安大君墓看審墳形果何如鼎鎭曰因幼學李國柱上言判付鎭安大君墓臣於今番巡路詳細看審則墳形幾至崩頹墓前數步之內有石人一雙顚仆地上石人之間有臺石香爐石又於丁未二月其旁孫李尙春尋得短碣於田畔刻以鎭安大君妻三韓國大夫人池氏之墓十五字其傍刻以大君墓在左五字而丁未八月因李尙春之上言其最近九塚已爲堀移本局龍虎闊遠龍虎內相見處入葬爲二十九塚或有二百餘年百餘年之久遠者其中亦有無主四塚而遠而爲二三百步近而爲六十餘步而九塚堀移之後墓傍左右亦無礙逼之塚碑石所刻大君墓在左之文亦未知其合窆之直的奉祀孫卽李國柱而方欲改封築令本官助給物力改封築時詳審其合窆與否以爲轉報登聞之地則似好故敢此仰達矣上曰本墓事體自別聞其子孫將欲改封築云令該曹劃給錢穀亦令地方官眼同擧行優助物力別置守塚民戶以爲禁護之地祭廳如無之限間數造給主家而封築一款不可輕易議到隨便加封務盡密愼事分付主家石物改排置而幾百年之後有此重修事不偶然所得短碣後面如無陰記當製下探問狀聞此後地方官春秋仲朔躬詣看審後形止報營仍卽轉聞禁葬禁樵牧等事嚴立科條着意申飭可也出擧條鼎鎭曰以孝昌墓內案山定界事因禮曹啓下關臣於今番巡路躬審牛滿山形止則左自膝隱峯南麓西北至巖石底平地爲二百五十餘步右自廣谷上峰東至古牧場堰路爲一百四十餘步而自西至東相距爲五里自膝隱峯西平地東出一路橫亘山腰至於古牧場而鷹峰一麓遮蔽主峰山腰以下其間洞壑頗爲廣闊內有元帳付田畓又有十數民戶及民塚而亦不露見人戶民塚旣有豈可擧諭之下敎則自山腰路下至鷹峰南邊民戶民塚田畓所在處似不入於定界中只以山腰路上爲限鷹峯則只北邊山頂至平地爲限以此定界而多植樹木差定山直以爲禁養之地故敢此仰達矣上曰依爲之出擧條鼎鎭曰臣於巡路到陽城縣則儒生等呈單及該縣監牒報內鄕校大聖位神位趺方木有頉不可不及時修改云故臣親進奉審則趺方木頉處果爲大段令該曹稟處何如上曰待釋菜修補好矣鼎鎭曰此亦出擧條乎上曰不必出擧條自禮曹分付可也鼎鎭曰永陵幸行時橋梁事旣有釐正節目就議大臣之命矣高陽新作路旣以大慈洞爲定則坡州之五橋自在勿論中而鵂巖川則係是初不磨鍊之橋梁也以坡州之附近奉日川橋梁移設似爲便宜而昭寧園幸行時若臨坡州宿所則廣灘延豐兩橋自當依前造待介川銀盤兩橋姑爲撤罷似好一番稟定然後就議大臣擧行何如上曰數日後當復召卿其時可以酌處矣鼎鎭曰道內各邑還穀元米不敷狀請加分無歲無之而至於今年以有閏朔之故排巡比前尤爲不足諸邑加請之報踵至臣非不知分留法意之甚重而亦不可膠守常法不思所以變通之道今年亦依近例參量加分後實數狀聞事令廟堂稟處何如上曰依爲之卿其量宜加分可也出擧條上曰復有所懷乎鼎鎭曰更無仰達矣命先退上曰徐有臣旣付軍職新恩肅謝前使之入來後陪事分付賤臣承命出傳上命書傳敎曰向於傳諭略申欣企之意而卿之入京又在不日此際卿子唱名以記注假官入侍玆遣卿子勞卿之行仍問入城日子卿須知悉事入侍注書傳諭于李判府事上曰日力尙早今日宿坡州還來時先一站復命可也上曰諭書速爲書給可也賤臣承命出傳仍命退承史以次退出
정조 13년
行都承旨鄭宇淳病行左承旨兪恒柱坐右承旨金光默坐直左副承旨未差右副承旨洪仁浩式暇同副承旨申耆坐直注書二員未差假注書朴禹圭仕直崔履亨仕事變假注書李泰熙仕
정조 13년
申耆啓曰合辭方張之時憲府無詣臺之員事甚未安除在外傳旨未下雜科進去外未肅拜呈告人員竝卽牌招何如傳曰允
정조 13년
兪恒柱啓曰備邊司郞廳來言今日賓廳日次而無時急稟定事不得來會云矣敢啓傳曰知道
정조 13년
兪恒柱啓曰御營廳將官來言今日本廳軍兵日次私習云矣敢啓傳曰知道
정조 13년
兪恒柱啓曰假注書沈能迪沈象奎事變假注書尹寅基身病猝重勢難察任今姑改差何如傳曰允
정조 13년
事變假注書沈能迪改差代以金弼龍爲事變假注書
정조 13년
假注書沈象奎改差代以李東宇爲假注書
정조 13년
假注書尹寅基改差代以安敬默爲假注書
정조 13년
兪恒柱啓曰假注書李東宇安敬默事變假注書金弼龍時無職名令該曹依例付軍職冠帶常仕何如傳曰允
정조 13년
假注書李東宇有頉代韓錫仁爲假書
정조 13년
假注書安敬默有頉代以趙夢璟爲假注書
정조 13년
事變假注書金弼龍有頉代以金尙礪爲事變假注書
정조 13년
兪恒柱啓曰假書韓錫仁趙夢璟事變假注書金尙礪時無職名令該曹依例付軍職冠帶常仕何如傳曰允
정조 13년
假注書韓錫仁有頉代以朴禹圭爲假注書
정조 13년
假注書趙夢璟有頉代以崔致祜爲假注書
정조 13년
事變假注書金尙礪有頉代以鄭馦爲事變假注書
정조 13년
兪恒柱啓曰假注書崔致祜朴禹圭事變假注書鄭馦時無職名令該曹依例付軍職冠帶常仕何如傳曰允
정조 13년
假注書朴禹圭有頉代以崔履亨爲假注書
정조 13년
假注書崔致祜有頉代以金成珍爲假注書
정조 13년
事變假注書鄭馦有頉代以李泰熙爲事變假注書
정조 13년
兪恒柱啓曰假注書金成珍崔履亨事變假注書李泰熙時無職名令該曹依例付軍職冠帶常仕何如傳曰允
정조 13년
傳于金光默曰右承旨入侍
정조 13년
傳于申耆曰工房承旨入侍
정조 13년
傳于金光默曰政官牌招開政
정조 13년
傳于金光默曰禮房承旨入侍
정조 13년
金光默啓曰吏曹判書李𡊠參判具庠參議曺允大牌不進推考傳旨及罷職傳旨今方捧入而開政命下之後如是違牌不卽擧行事甚未安判書參判更卽牌招何如傳曰允
정조 13년
以吏曹參議曺允大牌不進罷職傳旨傳曰只推
정조 13년
金光默啓曰吏曹參議曺允大旣有只推之命一體牌招何如傳曰允
정조 13년
以吏曹參議曺允大牌不進罷職傳旨傳于金光默曰逐日違牌此何道理況今在京無故只是單望一人此後三銓違牌勿捧傳旨
정조 13년
傳于金光默曰坐直承旨入侍
정조 13년
大提學前望單子入之吳載純落點
정조 13년
吏曹口傳政事兵曹佐郞徐榮輔禮曹佐郞李晩秀相換
정조 13년
傳于金光默曰吏曹參判更爲牌招
정조 13년
申耆啓曰右承旨金光默纔已入侍矣臣吏兵批兼進之意敢啓傳曰知道
정조 13년
以漢城府坐不坐單子傳于申耆曰詞訟劇地委屬誠可悶懸頉堂上許遞今日政差出
정조 13년
有政吏批判書李𡊠進參判具庠牌不進參議未差同副承旨申耆進以李柱延爲掌令鄭觀輝爲持平韓用龜爲副應敎宋翼孝爲修撰李亨元爲同義禁沈浹爲軍資正宋煥昌爲平市主簿鄭宅慶爲彦陽縣監養賢庫奉事單金初燮朴尙春爲兵曹佐郞弘文館大提學單吳載純藝文館大提學單吳載純知成均單吳載純慶興府使單曺允大
정조 13년
兵批判書鄭好仁參判柳誼參議李祖源病參知李翼晉入直進同副承旨申耆進副司直單鄭大容副司果單李彦五副護軍單徐㬦
정조 13년
備忘記慶興府使曺允大下直長弓一張長箭一部片箭一部筒兒一箇賜給
정조 13년
以副應敎韓用龜牌不進罷職傳旨傳于申耆曰只推
정조 13년
以刑曹坐不坐單子傳于申耆曰如長亞堂之年多者無日不進而年少出身未久之三堂無日不懸病極爲駭然參議李義綱從重推考後勿如是之意申飭
정조 13년
以刑曹都囚徒傳于申耆曰金繼吳田晩得旣施一次之刑三次則似過矣卽爲發配
정조 13년
申耆以兵曹言啓曰依下敎藝文館行首書吏李文㷜決棍五度之意敢啓傳曰知道
정조 13년
兪恒柱以備邊司言啓曰忠淸前兵使權翰在任卒逝矣返柩時依法典擔軍題給之意分付所經各道何如傳曰允
정조 13년
兪恒柱以御營廳言啓曰本廳字內肅靖門東邊體城二間許頹毁處今已畢築故女墻仍爲始役矣把守軍依例撤罷而惠化門北邊體城頹毁處四間許南邊體城頹毁處二間許今三月十八日爲始修築之意敢啓傳曰知道
정조 13년
申耆以刑曹言啓曰因罪人閔敬顯訊覈其六寸閔養顯移受敬顯之土券替當文炯之畓訟隱然有自肆增氣之意者極爲駭痛宜有別般嚴勘之意覆啓蒙允矣閔養顯所當嚴加勘斷而係是朝官移義禁府處之何如傳曰允
정조 13년
申耆以義禁府言啓曰時囚罪人崔重敎杖一百收贖告身盡行追奪流三千里定配事照律公事判付內功減一等事命下矣崔重敎功減一等杖一百收贖告身盡行追奪黃海道豐川府安山驛徒三年定配而以刑曹啓辭內辭意具罪目依例發遣府書吏押送配所何如傳曰允
정조 13년
大司諫朴天衡掌令朴鎤持平趙恪獻納尹行晉校理李敬五洪義浩副校理安策正言尹悌東修撰李錫夏副修撰李東稷啓曰請黜置罪人鄭致達妻亟令王府快正典刑以洩神人之憤請物故罪人德相亟施孥籍之典請逆賊尙喆依律處斷一行刀削答曰不允六字刀削
정조 13년
大司諫朴天衡掌令朴鎤持平趙恪獻納尹行晉正言尹悌東啓曰請養遂獻遂竝令王府設鞫嚴問還寢會遂絶島定配之命仍令王府設鞫得情還寢李觀源定配之命更令王府設鞫得情請遲晩後物故罪人啓能亟施孥籍之典請令王府一依古典趾賊等凶種之年未滿者待其稍長卽施邦刑俾絶凶逆易種養禍之患請亟令王府夏賊之親屬奴傔及連伊夫妻竝嚴加鞫問亟寢夏賊子女待年用法之命大逆不道罪人斗恭親屬之類一依适雲例擧行英材斗恒更令王府設鞫嚴問期於得情夬正典刑請物故罪人國榮亟施孥籍之典請梟示罪人明謙正刑罪人以謙亟施孥戮之典逆復庶子好石不待年滿亟施處絞之律請遲晩罪人宇鎭更令王府卽速拿來仍前設鞫期於得情夬正典刑請減死定配罪人廷楫亟令王府設鞫嚴問期於得情答曰不允
정조 13년
掌令朴鎤啓曰請興陽縣爲奴罪人河翼龍亟令王府設鞫得情夬正王法請還寢李魯春絶島安置之命亟令王府設鞫嚴問期於得情請罪人寧鎭亟令王府設鞫嚴問期於得情請島置罪人趙時偉亟令王府設鞫嚴問期於得情答曰不允
정조 13년
獻納尹行晉啓曰請大靜縣爲奴罪人金壽賢更令王府設鞫嚴問依律處斷請爲奴罪人河翼龍亟令王府設鞫得情夬正王法請金甲島爲奴罪人克觀古今島爲奴罪人克泰泗川縣定配罪人萬赫更令王府嚴鞫得情夬正王法請恒善支屬亟命散配時謙兄弟竝投絶島以嚴隄防請巨濟府絶島安置罪人朴宗集亟令王府拿鞫得情施以當律請逆賊尙魯亟施孥戮之典請島置罪人趙時偉亟令王府設鞫嚴問期於得情答曰不允
정조 13년
吏曹參判具庠疏曰伏以臣病勢適苦未能赴政卽接政眼李秉鼎復望於副提學矣副學何等峻選復望便是新通而臣旣忝在亞席則無一言簡問遽然通擬是不以僚堂待之也臣之疲惱固不足言而格例之懷了自臣身始誠非細故可謂寒心如臣情勢何敢一刻冒據於銓地乎召牌儼臨促敎連下非不知義分之是懼而亦不容廉愧之放倒玆敢冒入文字仰瀆崇聽臣罪至此尤無所逃伏乞聖明俯賜鑑諒亟許鐫免以存公格以靖私義不勝幸甚答曰省疏具悉卿其勿辭行公
정조 13년
己酉三月十五日巳時上御重熙堂同副承旨入侍時同副承旨申耆假注書沈象奎記注官李宗烈金鳳顯以次進伏訖上命書傳敎曰何榜不然而至於式年無非遐外經生堂后假銜在渠輩初榮名而每因鄕人之過三日卽還未經一次登筵自後除非通擬兩司坐地無路登筵今番則特加軫念下鄕日子令四館所區別書入仍命以注書排擬次第一從還鄕先後則政院擧行但當依特敎擧行而觀此望單不有昨日下敎所謂下番翰林通擬之望依舊書入此非政院之誤傳則必翰林之違越況所擬卽金履喬也下番卽金祖淳也坐直卽金履正也雖曰假官卽亦官職則非渠家私門器物無特敎猶不敢乃爾況屢敎之後乎事雖微細所關則大向於金方行處分之後此後其子切勿以此爲拘之意筵中屢煩下敎而此豈關於今日乎當該承旨罷職捧納承旨從重推考以祖淳言之政院之分付設或未瑩宜卽往復停當而又況政院屢次明白分付云然而冒擬可見頑濫之一端此輩年少登揚知識不進客氣日長乃有此無嚴之習究厥情狀萬萬痛惡檢閱金祖淳爲先刊名仕籍以懲日後大凡新榜文臣中注書一望翰林之主張通擬卽流來故規而今爲渠輩生色之資大於此之薦法猶且改以爲圈如許小節罷亦無妨此後翰林擬望之式永爲革罷事分付命退諸臣以次退出
정조 13년
己酉三月十五日午時上御重熙堂右承旨入侍時右承旨金光默假注書趙夢璟韓錫仁記事官李宗烈記注官金鳳顯以次進伏訖光默曰事變假注書金尙礪今在泮村未得入來矣上曰雖出代後使之一經入侍後出去事分付可也光默曰兼春秋徐榮輔與兵判有親嫌云矣上命書傳敎曰兵曹佐郞徐榮輔聞與判堂有親嫌禮曹佐郞口傳相換事分付命退承史以次退出
정조 13년
己酉三月十五日午時上御誠正閣同副承旨入侍時同副承旨申耆假注書李東宇安敬默事變假注書金弼龍記事官李晩秀徐榮輔以次進伏訖耆曰大提學下批今日政擧行何如上曰依爲之出擧條命退承史以次退出
정조 13년
己酉三月十五日申時上御重熙堂坐直承旨入侍時右承旨金光默假注書崔履亨事變假注書李泰熙記事官李宗烈記注官金鳳顯以此進伏訖上曰同副承旨入侍出榻敎賤臣承命出傳同副承旨申耆進伏上命書傳敎曰旣肅命又參政獨於副提學通淸一事屢敎之下謂有情勢不爲擧行寧有如許分義處義近來此等之習徒損國綱吏曹參議曺允大慶興府使除授當日辭朝時任府使遞付京職又命書傳敎曰昨因言端聞之續問該府榮川前郡守韓大裕照律未免差爽還穀未捧元無奪告身之法文舊逋一款非兼官所知磨勘時亦不與聞云其在核實之政不可混同勘罪原啓目以本律改付標事分付上曰吏曹參判具庠更爲牌招副提學望筒以爲備員通擬之地出榻敎光默曰假注書金成珍聞有身病不得入來云矣上曰差病後更爲擬入可也命退承史以次退出
정조 13년
己酉三月十五日申時上御重熙堂右承旨入侍時右承旨金光默假注書崔致祜朴禹圭前事變假注書金尙礪事變假注書鄭馦記事官李宗烈記注官金鳳顯以次進伏訖上曰副提學望以在京無故人擬入事分付宗烈承命出傳仍命退承史以次退出
정조 13년
己酉三月十五日酉時上御重熙堂同副承旨侍時同副承旨申耆假注書朴禹圭記事官李宗烈記注官金鳳顯以次進伏訖上命書吏曹參判具庠疏批命書傳敎曰亞銓疏批下牌招參政復擬簡問謂是常格則無端破格宜速僚謗當該銓官推考雖或違例一疏足矣因以自劃使長堂從以處義反壞相敬之風亞銓亦爲申飭行公耆曰吏曹判書李𡊠開政未畢不待下直謂有情勢徑先出去事體所在極爲未安推考警責仍卽牌招何如上曰依爲之出擧條仍命退承史以次退出
정조 13년
行都承旨鄭宇淳病行左承旨兪恒柱坐行右承旨金光默坐左副承旨李敏采未肅拜右副承旨洪仁浩坐直同副承旨申耆坐直注書二員未差假注書金宗赫仕李宗直仕直事變假注書盧鑮仕
정조 13년
洪仁浩以都摠府言啓曰今日入直內三廳武兼禁軍及軍兵等中日習射請出標信傳曰知道
정조 13년
洪仁浩啓曰合辭方張之時憲府無詣臺之員事甚未安除在外雜科進去外未肅拜呈告人員竝卽牌招何如傳曰允
정조 13년
傳于兪恒柱曰右承旨入侍
정조 13년
兪恒柱啓曰右承旨入侍之命誤傳以右副承旨莫重傳命有此誤錯當該司謁令攸司科治何如傳曰允
정조 13년
崔履亨有頉代以李宗直爲假注書
정조 13년
金成珍有頉代以金宗赫爲假注書
정조 13년
李泰熙有頉代以盧鑮爲事變假注書
정조 13년
申耆啓曰假注書金宗赫李宗直事變假注書盧鑮時無職名令該曹依例付軍職冠帶常仕何如傳曰允
정조 13년
有政吏批判書李𡊠參判具庠進參議未差同副承旨申耆進以申獻朝爲兵曹佐郞李敏采爲承旨李勉兢爲吏曹參議李文源爲判尹金頤柱爲左尹魚錫定爲右尹金載瓚爲副提學兪漢人爲兵曹正郞李晩秀爲正言金翰東爲典籍左尹單魚錫定右尹單金頤柱
정조 13년
金光默啓曰副提學金載瓚牌不進推考傳旨今方捧入而館錄命下之後如是違牌事甚未安更卽牌招何如傳曰允
정조 13년
以領敦寧洪樂性掃墳呈辭傳于金光默曰給由馬澆奠床備給
정조 13년
洪仁浩以兵曹言啓曰禁軍別將李明運素患積癖之症當此換節之時如期發作旬月之內起動無路屢度呈狀乞遞實病旣如是則領軍重任不可暫曠今姑改差何如傳曰允
정조 13년
兵曹以白東俊爲禁軍別將
정조 13년
洪仁浩以兵曹言啓曰兼司僕將李煜身病猝重時月之內無望供職呈狀乞遞宿衛領軍之任不可暫曠今姑改差何如傳曰允
정조 13년
洪仁浩以兵曹言啓曰依下敎吏曹書吏朴聖淵李景老決棍各三度之意敢啓傳曰知道
정조 13년
洪仁浩以司僕寺一二提調意啓曰內乘韓光濟以其身病呈狀乞遞勢難强令察任今姑改差其代令該曹口傳差出何如傳曰允
정조 13년
兵曹口傳政事以李儒敬爲內乘
정조 13년
申耆以都摠府言啓曰副摠管李源以禁衛中軍軍兵等中日試放事南別營晝仕出去之意敢啓傳曰知道
정조 13년
洪仁浩以備邊司言啓曰關東穀物移送北關後上納貢賦中限三千石穀與錢間準數除留京司給代之需自本司從長草記劃給事命下矣關東上納貢賦中穀邊則數甚零星無以推移勢將以錢邊措處均廳結錢及惠廳蔘價錢中米一千五百石太一千五百石價依準除留而穀物移轉時船運一千五百石則不可無若干船雜費竝此磨鍊限七千二百兩使之取用京司給代之需以關西別餉錢稱此數劃給何如傳曰允
정조 13년
大司諫朴天衡掌令李柱延朴鎤持平趙恪獻納尹行晉校理李敬五洪義浩副校理安策正言尹悌東修撰李錫夏宋翼孝副修撰李東稷啓曰請黜置罪人鄭致達妻亟令王府夬正典刑以洩神人之憤請物故罪人德相亟施孥籍之典請逆賊尙喆依律處斷一行刀削答三司曰不允六字刀削
정조 13년
大司諫朴天衡掌令李柱延朴鎤持平趙恪獻納尹行晉正言尹悌東啓曰請養遂獻遂竝令王府設鞫嚴問還寢會遂絶島定配之命仍令王府設鞫得情還寢李觀原定配之命更令王府設鞫得情請遲晩後物故罪人啓能亟施孥籍之典請令王府一依古典趾賊等凶種之年未滿者待其稍長卽施邦刑俾絶凶逆易種養禍之患請亟令王府夏賊之親屬奴傔及連伊夫妻竝嚴加鞫問亟寢夏賊子女待年用法之命大逆不道罪人斗恭親屬之類一依适雲例擧行英材斗恒更令王府設鞫嚴問期於得情快正典刑請物故罪人國榮亟施孥籍之典請梟示罪人明謙正刑罪人以謙亟施孥戮之典逆復庶子好石不待年滿亟施處絞之律請遲晩罪人宇鎭亟令王府卽速拿來仍前設鞫期於得情快正典刑請減死定配罪人廷楫亟令王府設鞫嚴問期於得情答兩司曰不允
정조 13년
掌令李柱延啓曰請大靜縣爲奴罪人金壽賢依律處斷請興陽縣爲奴罪人河翼龍亟令王府設鞫得情快正王法請還寢李魯春絶島安置之命亟令王府設鞫嚴問期於得情請罪人寧鎭亟令王府設鞫嚴問期於得情請島置罪人趙時偉亟令王府設鞫嚴問期於得情答府曰不允
정조 13년
獻納尹行晉啓曰請大靜縣爲奴罪人金壽賢更令王府設鞫嚴問依律處斷請爲奴罪人河翼龍亟令王府設鞫得情快正王法請金甲島爲奴罪人克觀古今島爲奴罪人克泰泗川縣定配罪人萬赫更令王府嚴鞫得情快正王法請恒善支屬亟命散配時謙兄弟竝投絶島以嚴隄防請巨濟府絶島安置罪人朴宗集亟令王府拿鞫得情施以當律請逆賊尙魯亟施孥戮之典請島置罪人趙時偉亟令王府設鞫嚴問期於得情答院曰不允
정조 13년
己酉三月十六日巳時上御重熙堂右承旨入侍時右承旨金光默假注書朴禹圭記事官徐榮輔李晩秀以次進伏訖上曰俄者下敎之後吏判尙不入來乎光默曰姑不入來矣上曰參判旣入來則吏判何爲不入來乎卽爲出去催促可也仍命退承史以次退出
정조 13년
行都承旨鄭宇淳病行左承旨兪恒柱坐右承旨金光默坐直左副承旨李敏采坐直右副承旨未差同副承旨申耆坐注書二員未差假注書任㸁仕金鳳擧仕直事變假注書李志容仕
정조 13년
李敏采啓曰來二十一日朝參日次矣敢稟傳曰停
정조 13년
金光默啓曰來二十一日輪對日次矣敢稟傳曰停
정조 13년
傳于金光默曰右副承旨遞差
정조 13년
申耆啓曰詣臺臺臣例於開門後卽爲入來而今日持平趙恪開門稍久之後始爲詣臺事甚末安依定式推考警責何如傳曰禁推傳旨捧入詣臺之臺諫默無一言亦可謂損體從重推考
정조 13년
申耆啓曰新除授正言李晩秀旣在闕中不爲肅謝直爲出去事甚未安推考警責何如傳曰允牌招察任
정조 13년
傳于兪恒柱曰同副承旨入侍
정조 13년
傳于金光默曰持平前望單子入之
정조 13년
持平前望單子入之徐榮輔落點
정조 13년
應敎前望單子入之李敬五落點
정조 13년
金光默啓曰副提學金載瓚牌不進推考傳旨今方捧入而館錄命下之後如是違牌不卽擧行事甚未安更卽牌招何如傳曰允
정조 13년
金光默啓曰副提學金載瓚再牌不進推考傳旨今方捧入而館錄命下之後連事違召不卽承膺事體所在極爲未安所當更請牌招而係是一日三牌何以爲之敢稟傳曰更爲牌招
정조 13년
金光默啓曰副提學金載瓚再牌不進推考傳旨今方捧入而館錄命下之後連事違召終不承膺事體所在誠極未安所當更請牌招而係是一日三牌何以爲之敢稟傳曰更爲牌招
정조 13년
傳于李敏采曰右承旨入侍
정조 13년
金光默啓曰吏曹假郞廳來言臺諫有闕政事取稟傳曰當日爲之
정조 13년
有政吏批判書李𡊠參判具庠進參議李勉兢在外未肅拜同副承旨申耆進以金孝建爲持平李顯默爲校理盧廷良爲掌樂正宋東胤爲典籍以上落仕最久人復職事承傳
정조 13년
兵批判書鄭好仁參判柳誼病參議李敏采進參知李翼晉病左承旨兪恒柱進以金尙集爲都摠管李彦章爲同知林泰遠爲兼司僕將曺命集爲訓鍊判官副護軍林泰遠副司直趙瑍尹師國李命俊竝單付
정조 13년
金光默以弘文館言啓曰新錄事命下矣臣等齊會本館雖已備員而副校理李埦副修撰兪漢謨俱在外上來遲速有難等待不得已與在京僚員相議圈點而旣有在京僚員不參圈坐有違館規而副應敎韓用龜旣已肅謝謂有情勢不參圈坐直爲出去矣與新除授校理李顯默竝卽牌招以爲同參之地何如傳曰校理李顯默有衆所共知之情勢許遞副應敎韓用龜處義太過罷職卽爲會圈在外人員亦竝許遞可也
정조 13년
車敬鎭有頉代以姜時煥爲假注書
정조 13년
姜時煥有頉代以金鳳擧爲假注書
정조 13년
金鳳擧有頉代以趙昌國爲假注書
정조 13년
趙昌國有頉代以金乃默爲假注書
정조 13년
金乃默有頉代以朴鼎元爲假注書
정조 13년
朴龍培有頉代以文鳳岐爲假注書
정조 13년
文鳳岐有頉代以金永弼爲假注書
정조 13년
金永弼有頉代以任㸁爲假注書
정조 13년
任㸁有頉代以洪宗涉爲假注書
정조 13년
金宗赫有頉代金必宣爲假注書
정조 13년
金必宣有頉代韓啓翼爲假注書
정조 13년
韓啓翼有頉代朴龍培爲假注書
정조 13년
李宗直有頉代金致礪爲假注書
정조 13년
金致礪有頉代車敬鎭爲假注書
정조 13년
盧鑮有頉代金元默爲事變假注書
정조 13년
金元默有頉代牟達兼爲事變假注書
정조 13년
牟達兼有頉代柳之源爲事變假注書
정조 13년
柳之源有頉代具文行爲事變假注書
정조 13년
具文行有頉代蔡趾永爲事變假注書
정조 13년
蔡趾永有頉代李志容爲事變假注書
정조 13년
李志容有頉代李𡎘爲事變假注書
정조 13년
兵曹啓目訓鍊主簿金九大等依法典給暇何如判付啓依允金九大段年近八十登科與落仕俱近五十年今番除職出於疏鬱振滯之意而見其身手確鑠足以供職以渠客托孤蹤難於久留有此請由之擧差過數年例陞堂上及今懸圈下送有何濫屑乎巡將加啓下使之陞資還鄕以爲受食歲饌之地事分付該道道臣爲良如敎
정조 13년
金光默啓曰大提學吳載純牌不進推考傳旨今方捧入而都堂錄次第擧行旣有成命矣如是違牌不卽膺命事甚未安更卽牌招何如傳曰允
정조 13년
金光默啓曰大提學吳載純再牌不進推考傳旨今方捧入而都堂錄次第擧行旣有成命矣連違召命不卽承膺事體所在極爲未安所當更請牌招而係是一日三牌何以爲之敢稟傳曰宿趼之任何必如是更卽牌招申飭行公
정조 13년
金光默啓曰大提學吳載純三牌不進推考傳旨今方捧入而都堂錄次第擧行旣有成命矣連事違召無意承膺事體所在誠極未安所當更請牌招而係是一日四牌何以爲之敢稟傳曰更爲牌招
정조 13년
李敏采啓曰持平趙恪推考事命下矣依定式遞差傳旨捧入之意敢啓傳曰知道
정조 13년
以趙恪囚單子傳于李敏采曰分揀放送
정조 13년
傳于金光默曰在外兵曹佐郞改差令該曹口傳差出
정조 13년
兵曹口傳政事以金翰東爲兵曹佐郞
정조 13년
兵曹以李明運爲守禦中軍
정조 13년
傳于李敏采曰坐直承旨入侍
정조 13년
以京畿監司狀啓鎭安大君墓碑事傳于兪恒柱曰碑石事令戶曹稟處
정조 13년
以平安監司狀啓白大成老病危重勢難上去事傳于金光默曰然則本職改差今番各道老人復職人皆上來則陞還而此人獨以篤老不得上來此等人何靳虛銜令兵曹巡將啓下以替上京從宦事分付
정조 13년
李敏采以義禁府言啓曰榮川前郡守韓大裕照律未免差爽新還未捧元無奪告身之法文舊逋一款非兼官所知磨勘時亦不與聞云其在核實之政不可混同勘罪原啓目以本律改付標事命下矣取考本府謄錄則還上未捧居末守令皆以制書有違律杖一百收贖告身盡行追奪照勘別無新還未捧區別之文而今此韓大裕則旣是一時兼官且兼任之後所捧亦爲夥多容有差等之道當初照律時旣不得議處因判付以本律擧行故依前以杖一百收贖告身盡行追奪照勘而昨年忠州牧使鄭履煥堤川縣監安廷瓛等俱以還穀未捧罪因特敎以公罪只杖一百收贖矣韓大裕似當依此律以公律施行而事係特恩臣府不敢擅便上裁何如傳曰本事誤聞之致此草記勿施依前照律擧行可也
정조 13년
李敏采以義禁府言啓曰因刑曹啓辭閔養顯係是朝官移本府處之事允下矣閔養顯時在京畿驪州地云依例發遣府羅將拿來何如傳曰允
정조 13년
正言尹悌東啓曰臣學識蒙騃言議巽軟本不合於淸朝耳目之任而合辭方張之時他不暇顧隨衆詣臺而卽者憲臣之晩入宜有同臺之規驚而緣臣生疎未及周旋以致體例之壞損至有問備之嚴命臣滿心惶恧無地自容臣何敢一刻晏然於臺次乎請命遞斥臣職答曰勿辭
정조 13년
李敏采啓曰正言尹悌東再啓煩瀆退待物論矣敢啓傳曰知道
정조 13년
副應敎韓用龜疏曰伏以臣以無似之賤受罔極之恩斷斷血忱惟在於身不自有生死向前少效塵刹之報而第臣危蹙之情不敢自廁於經幄論思之列數年以來積犯違傲之罪間或有一再暫膺而祗緣滾急之會非爲蹲仍之計此則聖明之所俯燭也今玆誤恩又降於館錄命下之際召牌荐臨惶懍迫隘益不知措躬之所也噫參論圈錄黜陟名品乃是有國重務則雖使無情勢有鑑識者當之猶當逡巡却步況以如臣庸碌之姿臲卼之蹤拚棄尺寸之守忽入睢盱之場進退才彦略無顧忌則圈事之輕褻國體之苟艱顧當如何哉嗚呼殿下之於微臣慈覆生成之德與天無極豈欲使螻蟻之賤狼狽顚倒上以孤再造之殊恩下以招一世之譏議也哉情勢窮蹙無所因極日夜之所祈祝惟在於遄被重戮小安微分而已抑臣目下情理又有所萬萬煎迫者臣之八耋老父素患寒癖之證挾感添劇飮啖全却眞元虛脫種種諸證罔非危厲臣方左右扶將方寸煎灼以此情私實無離捨供職之望玆敢疾聲呼龥於天地父母之前伏乞聖慈俯垂鑑憐亟削臣難冒之職仍治臣方命之罪以肅朝綱以便救護千萬幸甚臣無任屛營祈懇之至謹昧死以聞答曰省疏俱悉爾其勿辭完圈後卽爲歸護
정조 13년
副提學金載瓚疏曰伏以臣初自釋褐今至簪貂除非居外數年未或暫離邇列凡臣本末長短已入聖明之所悉燭耳庸陋如臣鈍滯如臣而薰沐恩渥兜攬華顯亦未有如臣者臣以榮爲懼居寵若驚若承一番除旨輒增一層憂懍而今此玉署新命尤出於千萬匪意貫銜之太耀職任之愈隆又不啻向者所叨臣方寸失守寢夢猶悸實不知何以自措也噫經幄之職豈亶使然哉賁飾王猷成就君德專在於是職而至於一館之長地望尤峻世級已降人材漸尠文陛彬蔚之美雖不及於古昔盛時亦未有如臣者濫叨是任在臣身踰分之懼猶屬私憂論聖朝官人之政實非細故銓部之以是擬臣臣實莫曉其所以而殿下以是授臣恐不免爲遺照之大者臣之憂徨怵惕當復如何況今賢俊登庸館錄有命凡館中新錄長官主之揀一代才彦之士備三晝顧問之列此其事若是之重且大而乃使臣鑑別群髦專管一錄則眞所謂責瞽者以辨靑黃也僨事之誅必無幸矣噫臣以愚性迷識偏被殊眷燾庥生成罔非造化而今畀不可堪之任俾主不可當之事竟致僨誤自速重辜則殿下雖欲曲庇而曲貸其可得乎伏惟殿下至仁覆下大德成物察臣至切之言斷斷由中特垂矜諒以全終始之澤則此實臣至願大幸而敢有望於天地父母之前者也臣左右量度轉動無路雖伏違傲之誅而不得爲冒膺之計玆敢來伏禁扃之外悉暴衷情伏乞聖慈亟命鐫削以重榮選因治臣罪以肅邦憲不勝至祝臣無任屛營祈懇之至謹昧死以聞答曰省疏具悉卿其勿辭行公
정조 13년
修撰李錫夏疏曰伏以臣本館會圈成命纔下諸僚合座期日在卽臣旣忝居館職事當隨諸僚後參一圈議而第伏念以中批叨是職者不敢冒膺會圈古例然也臣卽中批中一人何敢晏然職次參聞圈事乎玆陳短章仰暴微懇伏乞聖明俯垂諒察亟遞臣所帶之職以安私分仍治臣瀆擾之罪以肅朝綱不勝幸甚臣無任屛營祈懇之至謹昧死以聞
정조 13년
己酉三月十七日巳時上御重熙堂右副承旨入侍時右副承旨洪仁浩假注書金致礪事變假注書金元默記事官李宗烈記注官金鳳顯以次進伏訖仁浩曰持平徐榮輔旣在闕中不爲肅謝直爲出去事甚未安推考警責持平趙恪纔已遞差出去憲府無詣臺之員持平徐榮輔仍卽牌招何如上曰依爲之出擧條命退承史以次退出
정조 13년
己酉三月十七日巳時上御重熙堂右副承旨入侍時右副承旨洪仁浩假注書金宗赫李宗直事變假注書盧鑮記事官李宗烈記注官金鳳顯以次進伏訖上命書傳敎曰除拜多日尙不出肅館錄當於今日爲之堂錄亦當次第擧行大提學吳載鈍牌招察任上曰應敎前望單子入之待下批牌招察任未肅拜副應敎一體牌招出榻敎仍命退承史以次退出
정조 13년
己酉三月十七日巳時上御重熙堂承旨入侍時右副承旨洪仁浩假注書韓啓翼金必宣車敬鎭事變假注書牟達兼記事官李宗烈記注官金鳳顯以次進伏訖上曰副提學承牌耶仁浩曰尙不入來而俄於閤外聞牌不進云矣上曰更爲牌招而館錄今日內擧行事申飭可也上曰新榜注書皆入來否仁浩曰昨日皆待闕下而今日則姑不齊會矣上曰今日則只九人待令可也命退承史以次退出
정조 13년
己酉三月十七日未時上御重熙堂同副承旨入侍時同副承旨申耆假注書朴龍培事變假注書柳之源記事官李宗烈記注官金鳳顯以次進伏訖上命書副提學金載瓚疏批命書傳敎曰副提學批下牌招察任命退承史以次退出
정조 13년
己酉三月十七日未時上御重熙堂承旨入侍時右副承旨洪仁浩假注書姜時煥金鳳擧事變假注書具文行記事官李宗烈記注官金鳳顯以次進伏訖上命書副提學牌招啓辭批答上曰牌去來催促可也上曰新榜遐鄕注書皆待令乎仁浩曰散在各處不卽待令矣上曰次次來待後望筒書入可也命退承史以次退出
정조 13년
己酉三月十七日申時上御重熙堂右承旨入侍時右承旨金光默假注書趙昌濂金永弼事變假注書蔡趾永記事官李宗烈記注官金鳳顯以次進伏訖上曰玉堂皆承牌耶光默曰副應敎韓用龜牌不進矣上曰傳旨勿施仍以前牌催促可也宗烈承命出還奏曰謂有情勢懸牌闕外云矣上曰堂下官豈敢懸牌乎斯速承牌後雖更疏引卽爲肅謝事申飭可也宗烈承命出傳上曰新榜注書來待者雖一員使之入侍永弼承命出與假注書任㸁偕入進伏仍命退承史以次退出
정조 13년
己酉三月十七日酉時上御重熙堂坐直承旨入侍時左副承旨李敏采假注書金乃默事變假注書李志容記事官李宗烈記注官金鳳顯以次進伏訖上命書傳敎曰唱榜日召見乃孫以念舊之意已有下敎兪奉朝賀家明日遣官致祭又命書傳敎曰承旨前望單子入之待下批牌招察任又命書傳敎曰承旨房仍命退承史以次退出
정조 13년
行都承旨鄭宇淳病行左承旨徐鼎修坐行右承旨兪恒柱坐左副承旨金光默坐直右副承旨李敏采坐同副承旨申耆坐直注書二員未差假注書鄭履綏仕金羲淳仕直事變假注書申義淳仕
정조 13년
申耆啓曰明日常參經筵取稟傳曰停
정조 13년
兪恒柱啓曰右尹金頤柱除拜後過三日不爲出肅依定式推考警責仍卽牌招何如傳曰允
정조 13년
金光默啓曰合辭方張之時兩司無詣臺之員正言尹悌東引避退待已至經宿尙未處置事甚未安除在外傳旨未下外未肅拜呈告人員竝卽牌招何如傳曰允
정조 13년
以承旨房望傳于兪恒柱曰仍
정조 13년
傳于兪恒柱左副承旨入侍
정조 13년
以正言李晩秀牌不進罷職傳旨傳于金光默曰都監之任臺諫例有勿拘行公之規本職尙未出肅今姑許遞
정조 13년
以禮曹佐郞洪允五兵曹佐郞申大龜望筒傳于申耆曰仍任
정조 13년
傳于金光默曰同副承旨入侍
정조 13년
金圭夏有頉代以鄭弼祚爲假注書
정조 13년
尹行逵有頉代以李海隣爲假注書
정조 13년
鄭璲有頉代以安廷善爲事變假注書
정조 13년
申耆啓曰假注書鄭弼祚李海隣事變假注書安廷善時無職名令該曹依例付軍職冠帶常仕何如傳曰允
정조 13년
鄭弼祚有頉代以南履翼爲假注書
정조 13년
李海隣有頉代以金羲淳爲假注書
정조 13년
安廷善有頉代以柳師模爲事變假注書
정조 13년
申耆啓曰假注書南履翼事變假注書柳師模時無職名令該曹依例付軍職冠帶常仕何如傳曰允
정조 13년
南履翼有頉代以鄭毅祚爲假注書
정조 13년
金羲淳有頉代以鄭履綏爲假注書
정조 13년
柳師模有頉代以申義淳爲事變假注書
정조 13년
鄭毅祚在外代以兪漢㝢爲假注書
정조 13년
鄭履綏有頉代以洪樂敏爲假注書
정조 13년
申義淳有頉代以李基慶爲事變假注書
정조 13년
兪漢㝢有頉代以金履喬爲假注書
정조 13년
洪樂敏有頉代以朴崙壽爲假注書
정조 13년
以應敎李敬五牌不進罷職傳旨傳于申耆曰只推更爲牌招
정조 13년
以副修撰李東稷牌不進罷職傳旨傳于申耆曰只推更爲牌招
정조 13년
申耆以弘文館言啓曰本館下番闕直事甚未安應敎李敬五卽爲牌招以爲姑降入直之地何如傳曰允
정조 13년
申耆以弘文館言啓曰本館下番闕直事甚未安副修撰李東稷卽爲牌招入直何如傳曰允
정조 13년
兪恒柱以吏曹言啓曰慶尙都事鄭最成呈狀內矣身素患痰癖之症近復添劇萬無赴任之望云身病旣如此則勢難强令往赴今姑改差何如傳曰允
정조 13년
副提學金載瓚應敎李柱延獻納尹行晉副校理安策副修撰李東稷啓曰請黜置罪人鄭致達妻亟令王府快正典刑以洩神人之憤請物故罪人德相亟施孥籍之典請逆賊尙喆依律處斷一行刀削答三司曰不允六字刀削
정조 13년
掌令李柱延獻納尹行晉啓曰請養遂獻遂竝令王府設鞫嚴問還寢會遂絶島定配之命仍令王府設鞫得情還寢李觀源定配之命更令王府設鞫得情請遲晩後物故罪人啓能亟施孥籍之典請令王府一依古典趾賊等凶種之年未滿者待其稍長卽施邦刑俾絶凶逆易種養禍之患請亟令王府夏賊之親屬奴傔及連伊夫妻竝嚴加鞫問亟寢夏賊子女待年用法之命大逆不道罪人斗恭親屬應坐類一依适雲例擧行英材斗恒更令王府設鞫嚴問期於得情快正典刑請物故罪人國榮亟施孥籍之典請梟示罪人明謙正刑罪人以謙亟施孥籍之典逆復庶子好石不待年滿亟施處絞之律請遲晩罪人宇鎭更令王府卽速拿來仍前設鞫期於得情快正典刑請減死定配罪人廷楫亟令王府設鞫嚴問期於得情答兩司曰不允
정조 13년
掌令李柱延啓曰請大靜縣爲奴罪人金壽賢依律處斷請興陽縣爲奴罪人河翼龍亟令王府設鞫得情夬正王法請還寢李魯春絶島安置之命亟令王府設鞫嚴問期於得情請罪人寧鎭亟令王府設鞫嚴問期於得情請島配罪人趙時偉亟令王府設鞫嚴問期於得情答府曰不允
정조 13년
獻納尹行晉啓曰請大靜縣爲奴罪人金壽賢更令王府設鞫嚴問依律處斷請爲奴罪人河翼龍亟命王府設鞫得情夬正王法請金甲島爲奴罪人克觀古今島爲奴罪人克泰泗川縣定配罪人萬赫更令王府嚴鞫得情夬正王法請恒善支屬亟命散配時謙兄弟竝投絶島以嚴隄防請巨濟府絶島安置罪人朴宗集亟令王府拿鞫得情施以當律請逆賊尙魯亟施孥戮之典請罪人趙時偉亟令王府設鞫嚴問期於得情正言尹悌東以臣學識蒙騃言議巽軟本不合於淸朝耳目之任而合辭方張之時他不暇顧隨衆詣臺而卽者憲臣之晩入宜有同臺之規警而緣臣生疏未及周旋以致體例之壞損至有問備之嚴命臣滿心惶恐無地自容臣何敢一刻晏然於臺次乎引嫌而退憲臺晩入雖未規警何可以此輕遞言官請正言尹悌東出仕答院曰不允處置事依啓
정조 13년
禮曹啓目粘乾止山禁標內立石犯葬斫木査實則李光宇上言內辭緣全歸虛妄究厥情狀誠極痛駭令本道照律嚴治何如判付啓猥越之罪令該道道臣從重科治爲旀本山守護事體自別年來申禁之後果有蔥密之效是隱喩雖非當次之年宜有別遣摘奸入侍禮郞一兩日後發送形止看審禁養禁葬等節一一摘奸以來後使之書啓爲良如敎
정조 13년
司僕寺啓目前監牧官金慶林段不善牧馬其所欠縮爲二百餘匹旣已遞職令本州從重決棍時監牧官金繼喆段山屯馬比前摠加剩之數至於四百匹之多殊甚嘉尙剩馬最多者曾有加資或有陞敍之例上裁何如判付啓依回啓施行爲旀金繼喆段陞敍無相當窠施以加資之典以勸日後爲良如敎
정조 13년
禁府啓目粘前兵使沈議處云云以此照律何如判付啓依允
정조 13년
禁府啓目前檢閱李相璜矣傳旨內閽喧飭禁申嚴之本意廷臣孰不知之乎況大小殿座動駕時兵曹節目中例有無論上司三司下人卽其地決棍官員入啓論罪之文此自古流來金石之典也昔在肅廟朝因大臣濫隷所謂權頭名色之攔過特置重律仍命懸木纓之類隨現痛治以昔盛際大臣權重之時守法如此況他司乎今日因騎省番郞之正郞替入始聞之閔昌爀事萬萬駭悖意謂更有如許之弊査問該曹果又有李相璜事矣事實似與昌爀有間情跡比之昌爀倍甚如渠孱劣不堪任者特置香案之側出入於念舊之意當隨事小心渠雖無似出入邇列亦知申禁之由則焉敢先犯十數年來所不犯之擧乎令該府拿問得情亦敎是白乎旀口招公事判付內旣捧再招別無更問之語爲先從重勘律罪從重論杖一百收贖告身盡行追奪私罪奉敎依允
정조 13년
刑曹啓目粘祥原郡殺獄罪人金寬玉獄事回啓云云初檢官之法外刑杖威脅取招覆檢官之一循初檢不復審覈大失按獄之體兩檢官依狀請拿問嚴飭爲白乎旀至於本獄段違錯諸條不卽歸正遽然登聞殊涉未安道臣推考干連諸人一倂究詰得情更爲啓聞後稟處何如判付啓兩檢官事不可但以乖悖言觀於道狀曹啓益知其無識沒覺檢驗前先問正犯寧有如許獄體賊刑之混施於屍親尤何等驚駭況旀一案無端三反擧措極其奊詬重三尺懲後日之道其所勘科豈待卿等之請爲先拿問捧口招重勘之意分付該府爲旀殺死之獄關係至重則抛却正犯屍親看證等許多應問當覈之岐忽從一時廉問做此無前駭擧檢官罪狀新反所謂廉校之種種奸狀明若觀火且有綻出於査本者令新道伯親執除尋常各別嚴刑取服狀聞後拿處爲旀元案段容有可恕之端與亞三堂聚精細究更良論理回啓爲良如敎
정조 13년
刑曹啓目罪人崔夢賢獄事回啓云云崔夢賢戕殺人命掠奪卜物情節箇箇承款爲白有置係是殺人得財依例結案取招後稟處何如判付啓殺死之獄前此何限而其設計下手之至凶至憯實所罕聞兺不喩因一纖芥之微事郊館大道白晝撗屍況旀是日卽中旬設場時則行凶之跡雖在曉夜戕人之說一營皆知且其所謂元犯是在崔夢賢卽陞戶退軍也此等處若不別施懲一之擧何以勵軍情而明紀律乎後坐起時具格捧結案後不可循例報議政府發遣郞官付之訓局用法當否問于左右相稟處爲旀捕校段無形沒捉之事登時摘發雖在昔時捕校輩精勇無以加此賊人捉納例蒙加資之典令該曹照例草記稟處事分付爲旀雖以捕廳言之尋常僞造印跡執捉古例修啓目以犯者移送法司該校照例請賞爲說而近來此規全廢渠輩何以興勸此後段復舊擧行之意分付該廳爲旀大抵賊人之捉送月日已久則不卽會推不卽完決何去而今始登聞乎本曹滯訟之弊類如此特敎申飭之意果安在哉其時判堂從重推考卿段越俸一等爲良如敎
정조 13년
刑曹啓目粘罪人鄭盤奉獄事回啓云云更加各別嚴訊期於得情何如判付啓卿所謂從他岐探採果能極窮到底探出裏面之情狀是隱喩獄老雖曰生奸淫事本自多晦今若模索於其然不然之地斷定一律請加訊推殊欠平允之意卿如更就案潛究拔例廉査寧有不究竟之理此回啓還給爲去乎如前除良除尋常出意見同元犯盤奉犯行實狀有無指一論理回啓爲良如敎
정조 13년
刑曹啓目粘宣川府殺獄罪人金洪世獄事回啓云云遽然傅生終涉重難各別嚴訊期於輸情何如判付啓初覆檢案已如許同推也行査也又如許如許疑怪之獄欲施惟輕之典兺除良犯非故犯人非常人反覆究理無出一活字宣川囚金洪世卽令道伯參酌決處爲良如敎
정조 13년
刑曹啓目粘罪人朴瑀更推云云一向忍杖終不直陳之狀萬萬痛駭更加各別嚴刑期於得情何如判付啓屢次訊推一向無所告依前判付照法重勘未爲不可卿等以此知悉爲良如敎
정조 13년
刑曹啓目粘定州牧殺獄罪人吉守明獄事回啓云云檢案若是疎忽而不卽一一歸正遽然上聞殊甚末安道臣推考兩檢守令竝爲拿問處之爲白乎旀本獄段更令道臣親執詳査覈得情實論理啓聞後稟處爲白乎旀金召史冒濫天聽雖出爲夫求生語多反實事極無嚴參酌懲治之意竝以分付何如判付啓依回啓施行爲旀元案段令新道伯親執詳査別具意見狀聞爲良如敎
정조 13년
刑曹啓目粘成川府殺獄罪人金於仁者獄事回啓云云到今年久之後敢生死中求生之計變幻事實縱妻呼籲者究厥情狀尤極凶狡分付道臣各別嚴刑期於取服爲白乎旀李召史段爲夫求生情雖無怪全沒實狀冒濫天聽不可無懲令本道照法勘處事竝以分付何如判付啓獄貴服念令新道伯取元案更加究理從所見論理狀聞後稟處爲良如敎
정조 13년
大提學吳載純疏曰伏以臣猥以庸陋之姿偏被陶鎔之恩前後踐歷罔非踰分至於文衡重任尤是千不當萬不似而屢試蔑效瘡疣畢露今玆復授之命奚爲而遽及於臣聞命以來驚惶震慓歷日靡定噫六載之中三典文柄雖古之名碩猶且逡巡退讓如臣不才不文百無肖似者豈可諉以宿趼不思屢玷之譏哉況臣蒲柳之質近益衰朽疾疴侵尋神精耗落鈆刀益鈍茅逕已塞正所謂强策駑駘不蹶則仆畢竟僨敗可立而待此臣之所大懼也顧今新命亶爲圈事臣以聞見則至寡謏矣以鑑識則至蔑裂矣其何敢主張圈事甄別取捨而連三錄冒參圈坐有若非臣莫可者然國體之苟簡亦莫此爲甚臣若怵分畏義强所不能黽勉承當則臣身狼狽固不足恤而其於僨國事損國體何哉玆於天牌之下無路承膺積犯違逋尤增死罪略暴衷懇仰干崇聽伏乞聖慈天地父母曲垂諒察亟賜鐫改以幸國事以安私分仍治臣慢命瀆擾之罪以肅朝綱不勝幸甚答曰省疏具悉宿趼有異於新叨卿其勿辭斯速肅命
정조 13년
校理洪義浩疏曰伏以臣屢叨見職自愧匪分而惟知趨走爲恭未敢爲辭巽之計矣臣父近患脚痿之疾三朔沈苦源委不輕而數日以來又添毒感寒熱交作痰嗽兼劇委頓牀席飮啖全却臣方左右扶將實無一刻離捨之望昨日參圈雖緣副急番次持被其勢末由玆敢疾聲呼籲伏乞聖慈俯垂鑑諒亟命鐫遞臣職俾便救護仍治臣瀆擾之罪以肅朝綱焉云云踏啓字
정조 13년
己酉三月十八日辰時上御重熙堂左副承旨入侍時左副承旨李敏采假注書朴鼎元洪宗涉事變假注書李𡎘記事官李宗烈記注官金鳳顯以次進伏訖上曰生劃壯元洪宗涉講劃幾分耶宗涉曰十四分矣上曰承旨以次問居住與講章可也鼎元𡎘以次進奏上曰爾等何日發行乎鼎元等曰二十四日當下去矣上曰遐方文臣除非通擬兩司之人則登筵似未易故今番則以次召見爲爾新榮爾等知悉可也上曰新榜中來待人誰也敏采曰尹行逵金圭夏二人矣上曰望筒書入皆令入侍可也賤臣承命出與尹行逵金圭夏偕入進伏上問居住講章後命退承史以次退出
정조 13년
己酉三月十八日巳時上御重熙堂左承旨入侍時行左承旨徐鼎修假注書尹行逵記事官李宗烈記注官金鳳顯以次進伏訖上曰新榜及第無一人未經注書者耶鼎修曰今則皆已了當云矣上曰大提學牌去來知入賤臣承命出還奏曰大提學牌不進矣上曰大提學吳載純牌招出榻敎上曰大提學如呈上疏卽爲捧入宗烈承命捧入上曰此疏還給疏中一二句語卽令改入可也上曰廳注書催捉入侍宗烈承命出與李海隣偕入進伏上曰持平徐榮輔署經與否知入可也海隣承命出還奏曰未署經云矣上曰右副承旨入侍海隣承命出傳右副承旨李敏采進伏上曰大提學上疏催促改入可也命退諸臣以次退出
정조 13년
己酉三月十八日未時上御重熙堂同副承旨入侍時同副承旨申耆假注書李海隣記事官李宗烈記注官金鳳顯以次進伏訖上命書傳敎曰代撰事體自別前此申飭亦非一次則今見兪奉朝賀家致祭祭文御製徐文淸家祭文中有純用內一句處事未前聞當該知製敎罷職捧納承旨從重推考上曰右副承旨入侍賤臣承命出傳右副承旨李敏采進伏上曰同副出去祭文製入可也耆承命退出上命書傳敎曰堂錄再明爲之館錄時亦以勿拘膠定之謬例申飭本館況堂錄乎又況近日恢張之時乎深念無方之義兼存遺珠之戒事傳諭于時任大臣上命書大提學疏批仍命書傳敎曰大提學疏批已下堂錄亦令再明爲之大提學吳載純更卽牌招申飭行公上曰未署經臺諫許遞出榻敎命退承史以次退出
정조 13년
行都承旨鄭宇淳病行左承旨兪恒柱坐右承旨金光默坐直左副承旨李書九坐直右副承旨李敏采坐同副承旨申耆坐注書二員未差假注書金履喬仕朴崙壽仕直事變假注書李基慶仕
정조 13년
李敏采啓曰合辭方張之時兩司無詣臺之員事甚未安除在外外未肅拜呈告人員竝卽牌招何如傳曰允
정조 13년
金光默啓曰來四月初一日慶尙道尙州翼成公黃喜書院遣承旨宣額致祭事禮曹單子啓下矣何承旨進去乎敢稟傳曰右承旨進去
정조 13년
李敏采啓曰訓鍊大將徐有大以本營習陣明日出去矣兼帶右邊捕盜大將命召及大將牌傳令牌何以爲之敢稟傳曰仍佩往來
정조 13년
金光默啓曰右承旨兪恒柱今日不爲仕進卽爲牌招何如傳曰允
정조 13년
李書九啓曰假注書金履喬朴崙壽事變假注書李基慶時無職名令該曹依例付軍職冠帶常仕何如傳曰允
정조 13년
傳于金光默曰左副承旨入侍
정조 13년
以承旨房望傳于申耆曰仍
정조 13년
傳于申耆曰吏曹判書推考
정조 13년
有政吏批判書李𡊠進參判具庠式暇參議李勉兢在外未肅拜右承旨金光默進以金翊休爲大司諫李濟萬爲執義成鼎鎭爲掌令趙鎭井朴思機爲持平丁志元姜文會爲正言鄭福煥爲校理閔師宣爲兵曹佐郞鄭文在爲順安縣令承文博士單南景羲
정조 13년
兵批判書鄭好仁病參判柳誼病參議李祖源入直進參知李翼晉病左副承旨李書九進副司直金載瓚洪仁浩洪義浩李顯默李埦趙恪副司果李錫夏兪漢模副司正金履喬朴崙壽李基慶僉知單金致斗金夢彩以上單付
정조 13년
傳于金光默曰未肅拜右參贊許遞今日政差出
정조 13년
以應敎李敬五牌不進罷職傳旨傳于李書九曰只推
정조 13년
李書九啓曰卽者副校理安策以其親病陳疏徑出原疏纔已捧入矣所當直捧禁推傳旨而此與無端經出有異推考警責何如傳曰允
정조 13년
以禁衛營習陣二十一日設行事單子傳于金光默曰習陣自有定日敎場元無定處則元定之日子成命之下擅自進退敎場一款初不稟旨當初之無端頉稟已近占便及其擧行又如是疎忽戎政所關師律至嚴而地是戚畹職亦蔭帥則事事宜加小心而焉敢乃爾雖緣於生疏其習不可長該大將爲先記過該營首校令兵判過申時後拿致嚴棍査問委折草記單子今旣啓下習陣仍令再明爲之事分付
정조 13년
金光默以弘文館言啓曰本館上番闕直事甚未安應敎李敬五旣有只推之命卽爲牌招入直何如傳曰允
정조 13년
以應敎李敬五再牌不進罷職傳旨傳于李書九曰只推更爲牌招
정조 13년
李書九以兵曹言啓曰以禁衛營習陣二十一日設行單子傳曰習陣自有定日敎場元無定處則元定之日子成命之下擅自進退敎場一款初不稟旨當初之無端頉稟已近占便及其擧行又如是疎忽戎政所關師律至嚴而地是戚畹職亦蔭帥則事事宜加小心而焉敢乃爾雖緣於生疏其習不可長該大將爲先記過該營首校令兵判過申時後拿致嚴棍査問委折草記事命下矣依傳敎禁衛營行首敎鍊官徐有春拿致嚴棍十五度査問其委折則所告內當初習陣頉稟莫非矣身不善擧行之罪至於日子二十日雖是本營行操之元定日訓局習操在於同日故移設他場則未及周思將欲退行自陷罔赦之科矣身罪狀萬死無惜云矣敢啓傳曰此草供乎草記乎近來卿之事漸漸未妥何責禁將乎此事姑舍是目見館吏之對卿詬叱初不卽地嚴治又不竝與官員論罪竟使新甄敍之僚堂執送禁吏於館中以爲爲建德報仇之地彼僚堂之擧措也意思也不可但以痛駭言渠身之復廁朝端在渠卽再生之秋而忍於門禁喧禁等事看作丁酉後別擧措以別樣禁戢視若羞恥事渠若有一分避畏之心他事設或有無知妄作敢於此等處乃爾乎且況乙未以前朝廷風習只知有權臣不知有朝令凡係便於心充其慾之事無不爲之雖以門禁一事言之雖日下飭敎不啻丁寧而自下擧行則務從背馳甚至卿宰侍從之傔人與掖隷橫竹雜坐於宣化門興政門之內外畢竟至有海根興文之變凡事須於微細時不放過然後其漸不至於滋大若使某某人在其時少能抑心而撙慾則豈爲禍家乎廢族乎以是之故每斷斷不已者自有喫緊處而然究其本無出於全保世臣挽回世道之苦心也否則何如是重言復言乎卿以何心默無一言一猶不足有再擧之擧而看作常事乎況卿自初拔擢意果安在則卿而歇後於此等事其可曰酬知遇乎擬待登筵面飭適因此草記做錯如是提飭卿須知悉且以此草記言之該大將姑不欲直問使之先問該校以聞則此豈一毫近似於以校告帥以下證上乎況習陣日子之進退將臣之猶不敢擅便處則該校焉敢主掌於其間今於供招忽以習陣頉稟及日子退定等事皆渠罪犯樣措辭捧入禁衛營無大將乎若此則昨日本曹習陣時日子出令也單子書入也卿不爲之使卿曹首校代行而卿則視之惟謹而已乎國綱所在似此草記勢難例批還給仍令刑判開坐兵曹禁營首校竝爲捉致以兵曹習陣諸事之首校替行與否及禁營所謂首校之恣行主將司令委折一一盤問取招以啓可也
정조 13년
李書九以兵曹言啓曰本曹佐郞金翰東謂有難强之情呈狀乞遞宿衛輪番之任不可瘝曠改差何如傳曰允
정조 13년
李書九以都摠府言啓曰副摠管李源以禁衛營中軍軍兵等中日試放事南別營晝仕出去之意敢啓傳曰知道
정조 13년
金光默以義禁府言啓曰慶尙監司洪檍狀啓據刑曹粘目內豐基前郡守李漢一李大永吳在文等移本府處之事允下矣李大永吳在文等今方待命卽爲拿囚而李漢一時在忠淸道牙山地云依例發遣府書吏拿來何如傳曰允
정조 13년
金光默以義禁府言啓曰平安監司金履素狀啓據刑曹粘目判付內祥原郡金寬玉殺獄初覆檢官爲先拿問捧口招重勘之意分付該府事命下矣覆檢官中和前府使金養和今方待命卽爲拿囚而初檢官祥原前郡守鄭爀前以他罪徒三年定配於慶尙道三嘉縣依例發遣府羅將拿來何如傳曰允斯速拿來捧招
정조 13년
掌令李柱延獻納尹行晉副修撰李東稷啓曰請黜置罪人鄭致達妻亟令王府快正典刑以洩神人之憤請物故罪人德相亟施孥籍之典請逆賊尙喆依律處斷二十六字刀割答曰不允七字刀割
정조 13년
掌令李柱延獻納尹行晉啓曰請養遂獻遂竝令王府設鞫嚴問還寢會遂絶島定配之命仍令王府設鞫得情還寢李觀源定配之命更令王府設鞫得情請遲晩後物故罪人啓能亟施孥籍之典請令王府一依古典趾賊等凶種之年未滿者待其稍長卽施邦刑俾絶凶逆易種養禍之患請亟令王府夏賊之親屬奴傔及連伊夫妻竝嚴加鞫問亟寢夏賊子女待年用法之命大逆不道罪人斗恭親屬應坐之類一依适雲例擧行英材斗恒更令王府設鞫嚴問期於得情快正典刑請物故罪人國榮亟施孥籍之典請梟示罪人明謙正刑罪人以謙亟施孥戮之典逆復庶子好石不待年滿亟施處絞之律請遲晩罪人宇鎭更令王府卽速拿來仍前設鞫期於得情快正典刑請減死定配罪人廷楫亟令王府設鞫嚴問期於得情答曰不允
정조 13년
掌令李柱延請大靜縣爲奴罪人金壽賢依律處斷請興陽縣爲奴罪人河翼龍亟令王府設鞫得情快正王法請還寢李魯春絶島安置之命亟令王府設鞫嚴問期於得情請罪人寧鎭亟令王府設鞫嚴問期於得情請島置罪人趙時偉亟令王府設鞫嚴問期於得情答曰不允
정조 13년
獻納尹行晉請大靜縣爲奴罪人金壽賢更令王府設鞫嚴問依律處斷請爲奴罪人河翼龍亟令王府設鞫得情快正王法請金甲島爲奴罪人克觀古今島爲奴罪人克泰泗川縣定配罪人萬赫更令王府嚴鞫得情快正王法請恒善支屬亟命散配時謙兄弟竝投絶島以嚴隄防請巨濟府絶島安置罪人朴宗集亟令王府拿鞫得情施以當律請逆賊尙魯亟施孥戮之典請島置罪人趙時偉亟令王府設鞫嚴問期於得情答曰不允
정조 13년
禁府照目全羅前兵使沈矣奏御文字在所審愼軍物有頉亦係不輕則該縣火藥之流來欠縮初不詳覈只憑邑報遽以見失率爾登聞以致前後狀辭之差錯揆以事體極爲可駭以此照律罪杖六十收贖奪告身一等私罪奉敎依允爲旀功減一等爲良如敎
정조 13년
副校理安策疏曰伏以臣卽接家信臣母五朔沈痼之病自夜越添泄痢交作別症層出眞元澌鑠氣息澟綴食飮全却藥餌無效臣聞報驚遑神精飛越忙陳短章徑出禁扃伏乞聖慈亟遞臣職以便救護仍治臣罪以肅朝綱不勝幸甚云云省疏具悉爾其勿辭救護母病
정조 13년
己酉三月十九日午時上御重熙堂同副承旨入侍時同副承旨申耆假注書朴崙壽記事官徐榮輔李晩秀以次進伏訖上曰黃翼成致祭在何邑乎耆曰尙州矣上曰書狀官初九日渡江乎耆曰初九日隨後渡江云矣仍命退承史以次退出
정조 13년
己酉三月十九日酉時上御重熙堂左副承旨入侍時左副承旨李書九假注書朴崙壽記事官徐榮輔李晩秀以次進伏訖上命讀兵曹草記批答仍命退承史以次退出
정조 13년
行都承旨鄭宇淳病行左承旨兪恒柱坐右承旨趙衍德坐直左副承旨李書九坐右副承旨李敏采坐同副承旨申耆坐直注書二員未差假注書兪漢寓仕李海隣仕直事變假注書金和鍾仕
정조 13년
李敏采啓曰明日常參經筵取稟傳曰停
정조 13년
李書九啓曰合辭方張之時兩司無詣臺之員事甚未安除在外外未肅拜呈告人員竝卽牌招何如傳曰允
정조 13년
李敏采啓曰備邊司郞廳來言今日賓廳日次而都堂錄相値不得來會云矣敢啓傳曰知道
정조 13년
傳于趙衍德曰領敦寧留待
정조 13년
傳于兪恒柱曰領敦寧入侍
정조 13년
備忘記慶尙右兵使尹得逵下直長弓一張長箭一部片箭一部筒兒一箇賜給
정조 13년
金履喬有頉代以兪漢寓爲假注書
정조 13년
朴崙壽有頉代以李海隣爲假注書
정조 13년
李基慶有頉代以金和鍾爲事變假注書
정조 13년
趙衍德以內閣言啓曰原任直提學李秉模檢校啓下事命下矣李秉模方在削職中何以爲之敢稟傳曰給牒敍用
정조 13년
兪恒柱啓曰假注書兪漢寓李海隣時無職名令該曹依例付軍職冠帶常仕何如傳曰允
정조 13년
備邊司薦望以李頤祥爲義州府尹
정조 13년
傳于趙衍德曰右承旨入侍
정조 13년
傳于趙衍德曰使臣入侍
정조 13년
兵曹口傳政事副司直李秉模
정조 13년
傳于趙衍德曰今聞閣誌中以曾經玉署人圈點載錄云堂錄尙未擧行又待開政下批則今日勢難擧行云內閣會圈退行於一兩日內事知悉
정조 13년
李書九啓曰獻納尹行晉詣臺之後不爲傳啓直爲出去事甚未安推考警責仍卽牌招何如傳曰允
정조 13년
趙衍德以弘文館言啓曰本館上番連日闕直事甚未安應敎李敬五旣有只推之命卽爲牌招入直何如傳曰允
정조 13년
以應敎李敬五再牌不進罷職傳旨傳于趙衍德曰只推
정조 13년
趙衍德以弘文館言啓曰本館上番闕直事甚未安今日政新除授玉堂待下批仍卽牌招以爲推移入直之地何如傳曰允
정조 13년
傳于申耆曰受由玉堂許遞前望單子入之待下批牌招察任
정조 13년
有政吏批判書李𡊠進參判具庠進參議未差同副承旨申耆進吏批啓曰玉堂多窠今當差出而擬望之人乏少外任竝擬何如傳曰允以金光默爲吏曹參議柳文養李祉永爲校理尹行任爲副校理申獻朝金熙朝爲修撰徐榮輔爲副修撰趙有臣爲敦寧都正金獜淳爲軍資判官金廷遇爲江界府使義州府尹單李頤祥
정조 13년
兵批判書鄭好仁參判柳誼病參議李祖源入直進參知李翼晉病右承旨趙衍德進副司直單權噵徐鼎修李勉兢沈煥之尹謐鄭福煥副司正單李海隣兪漢寓
정조 13년
傳于趙衍德曰在外玉堂許遞
정조 13년
傳于申耆曰高陽郡守則向來釐正之弊姑未聞完役姑爲仍任在外玉堂許遞前望單子入之待下批牌招察任
정조 13년
申耆啓曰新除授吏曹參議金光默卽爲牌招同參政事何如傳曰允
정조 13년
申耆啓曰臣與右承旨金光默伴直矣移拜吏曹參議伴直無人右副承旨李敏采所當請牌而拘於廳規不得請牌何以爲之敢稟傳曰前望單子入之待下批牌招入直
정조 13년
副校理前望單子入之李羲觀落點
정조 13년
玉堂前望單子入之校理尹光顔副校理李晩秀落點
정조 13년
以吏曹參議金光默牌不進罷職傳旨傳于申耆曰只推更爲牌招
정조 13년
再政吏批以金良倜爲禮曹佐郞以張至顯爲龍崗縣令洪義浩爲司僕正高陽郡守尹行任仍任事承傳
정조 13년
以御營廳習陣不得行操事單子傳于李敏采曰御將事極爲駭然向來李基成等及前摠帥之處分也特以外面事體罪止於基成等而其實則御將不能挽止之致雖以資高年老俱漏於兩次處分之時罪則一也然武將事體自別悚仄自悚仄竭蹶自竭蹶且於昨日以禁營習陣頉稟事纔有申飭則病勢之如何姑無論遽呈頉單萬萬未安該營首校令兵判拿致棍問限五度草記此單子勿施雖擔舁作行使之如期設行此後諸凡公會更有懸病之事則是戎垣又出李敬懋揆以國體寧不屑越竝以此意嚴飭
정조 13년
趙衍德以文禧廟營建廳言啓曰本廳堂上戶曹判書徐有隣與監造官繕工監監役官趙鎭奎進詣本廟奉審則廟內外俱無頉處之意敢啓傳曰知道
정조 13년
申耆以兵曹言啓曰因刑曹啓目戕殺人命掠奪卜物罪人崔夢賢承款捧供事判付內殺死之獄前此何限而其設計下手之至凶至憯實所罕聞兺不喩因一纖芥之微事郊館大道白晝橫屍況旀是日卽中旬設場時則行凶之迹雖在曉夜戕人之說一營皆知且其所謂元犯是在崔夢賢以陞戶退軍也此等處若不別施懲一之擧何以勵軍情而明紀律乎後坐起時具格捧結案後不可循例報議政府發遣郞官付之訓局用法當否問于左右相稟處爲旀捕校段無形沒捉之事登時摘發雖在昔時捕校輩精勇無以加此賊人捉納例蒙加資之典令該曹照例草記稟處事分付事命下矣獷悍劇賊捉納人加資載在法典而今此罪人崔夢賢旣戕殺人命乃是獷悍劇賊執捉左邊捕校折衝李長郁右邊捕校折衝李仁昌似當施以加資之典而係于恩賞自下不敢擅便上裁何如傳曰加資今日政下批
정조 13년
李敏采以兵曹言啓曰以御營廳習陣不得行操事傳曰御將事極爲駭然向來李基成等及前摠帥之處分也特以外面事體罪止於基成等而其實則御將不能挽止之致雖以資高年老俱漏於兩次處分之時而罪則一也然武將事體自別悚仄自悚仄竭蹶自竭蹶且於昨日以禁營習陣頉稟事纔有申飭則病勢之如何姑無論遽呈頉單萬萬未安該營首校令兵判拿致棍問限五度草記此單子勿施雖擔舁作行使之如期設行此後諸凡公會更有懸病之事則是戎垣又出李敬懋揆以國體寧不屑越竝以此意嚴飭事命下矣依傳敎御營廳行首校鍊官王漢佐拿致棍問五度發問目取招問目內汝之大將以向來事言之命官旣已引義承批則諸試官之更爲陳疏已極屑越而至於堂上堂下武臣之疏籲實是前古所無之事也汝之大將職是正卿年是七十則此等格例宜無不知之理而混同聯名亦極駭然論其罪狀與李基成實無彼此之區別特爲獨漏於處分之時軫念之聖意出尋常萬萬在汝大將之道固當感激夷險向前之不暇習操自是戎垣之重務而昨以禁營頉稟事飭敎截嚴則纔過一夜又呈頉單雖曰有病故旣非危篤之症則一時强起有何不可罔念嚴畏之分敢呈頉稟之單前後委折無敢隱諱一一從實直告所供內矣身不過幺麽將校也雖事係軍務惟當一依大將之言擧行而已至於上疏大將之事幺麽將校何敢知之乎第大將之病近添眩症不能擧頭今爲六七日營中事務緊急者外一倂廢閣而以習操言之大將以身病入頉稟之意爲言故矣身則不過依其言擧行此外無他可達之辭云矣敢啓傳曰知道問目中向來疏事不但題外何關於該營而公然發問乎卿則推考此草記更爲修正以入可也
정조 13년
李敏采以兵曹言啓曰以御營廳習陣不得行操事傳曰御將事極爲駭然向來李基成等及前摠帥之處分也特以外面事體罪止於基成等而其實則御將不能挽止之致雖以資高年老俱漏於兩次處分之時罪則一也然武將事體自別悚仄自悚仄竭蹶自竭蹶且於昨日以禁營習陣頉稟事纔有申飭則病勢之如何姑無論遽呈頉單萬萬未安該營首校令兵判拿致棍問限五度草記此單子勿施雖擔舁作行使之如期設行此後諸凡公會更有懸病之事則是戎垣又出李敬懋揆以國體寧不屑越竝以此意嚴飭事命下矣依傳敎御營廳行首校鍊官王漢佐拿致決棍五度發問目取招問目內習陣自是戎垣之重務而昨以禁營頉稟事飭敎截嚴則纔過一夜又呈頉單汝之大將雖曰有病故旣非危篤之症則一時强起有何不可罔念嚴畏之分敢呈頉稟之單乎其間委折毋敢隱諱從實直告所供內矣身不過幺麽將校也凡係軍務毋論大小惟當一依大將之言奉行而已而大將之病近添眩症不能擧頭今爲六七日營中事務緊急者外一竝廢閣今當習操日次大將以身病俾入頉稟故矣身果爲依其言擧行此外無他可達之辭云矣敢啓傳曰知道該校放送可也
정조 13년
申耆以都摠府言啓曰本府西邊相接於秋景苑而墻垣頹圮處自今日已始修補之役適値日暮未及了當大內咫尺事體自別解出弘化門入直軍六名使之限天明把守而哨官入直只有一人他無推移之道使本府入直郞廳領率擧行何如傳曰允
정조 13년
申耆以訓鍊都監言啓曰因都摠府草記秋景苑墻垣頹圮處弘化門軍六名除出限畢築間嚴加守直之意敢啓傳曰知道
정조 13년
申耆以御營廳言啓曰本廳字內肅靖門東邊體城頹毁改築兩處及鵂巖近處體城頹毁改築處女墻竝爲畢築之意敢啓傳曰知道
정조 13년
成均館以同知館事意啓曰陞補一年十二抄逐朔設行而若有過限之事則當月念間以限內不得爲之草記事曾已定式矣大司成沈煥之在外當朔陞補限內不得設行令政院稟旨擧行何如傳于李敏采曰在外大司成許遞後日政差出使之限內設行
정조 13년
趙衍德以賑恤廳言啓曰中部衣廛二契任掌李岳金今月二十日路傍得四五朔遺棄女兒本契居良女朴召史欲爲乳養貧不自食願爲受料告于中部自該部同日牒呈依節目給料使之乳養之意敢啓傳曰知道
정조 13년
申耆以義禁府言啓曰平安監司金履素狀啓據刑曹粘目內義州前府尹安聖彬移本府處之事允下矣安聖彬時在任所云依例發遣府書吏交代後拿來何如傳曰允
정조 13년
李書九以義禁府言啓曰平安監司金履素査啓據刑曹粘目內定州牧吉守明殺獄兩檢守令竝爲拿問處之事允下矣初檢官宣川前府使田光說覆檢官定州前牧使李壽鵬等今方待命卽爲拿囚之意敢啓傳曰知道
정조 13년
持平朴思機啓曰請大靜縣爲奴罪人金壽賢依律處斷請興陽縣爲奴罪人河翼龍亟令王府設鞫得情快正王法請還寢李魯春絶島安置之命亟令王府設鞫嚴問期於得情請島置罪人趙時偉亟令王府設鞫嚴問期於得情新除授司諫院正言丁志元姜文會時在京畿楊州地請竝斯速乘馹上來事下諭答曰不允下諭事依啓